Public procurement notice: Contract Notice
Published: 2021-05-31
Buyer: Jönsson Entreprise A/S
Country: DK
Contract type: Works
Procedure: Open procedure
CPV classification: 39141300 | 39141400 | 45000000: Construction work | 45211000: Construction work for multi-dwelling buildings | 45421151
Estimated value: 2000000 DKK
Submission deadline: 2021-06-28
Award criteria: The most economic tender

Technical requirements: Ved nærværende udbud ønsker ordregiver at indhente tilbud på aftale angående levering og montering af køkkener og indbyggede skabe i forbindelse med ordregivers totalentreprise vedrørende opførelse af 100 nøglefærdige offentligt støttet almene familie- og seniorboliger samt fælleshus. Totalentreprisen gennemføres ved anvendelse af den delegerede bygherremodel, hvilket betyder, at Thors Have A/S som delegeret bygherre skal afløfte Fyns Almennyttige Boligselskabs (FAB) udbudspligt efter udbudsloven. Thors Have A/S har indgået en totalentreprisekontrakt med ordregiver om, at ordregiver overtager Thors Have A/S’ rettigheder og forpligtelser i henhold til Thors Have A/S’ aftale med FAB. Ordregiver skal således afløfte FAB’s udbudspligt efter udbudsloven.
Ved nærværende udbud ønsker ordregiver at indhente tilbud på aftale om levering og montering af køkkener og indbyggede skabe inkl. overlukning over overskabe i samtlige 100 lejligheder og fælleshus. Kontrakten omfatter også opbæring og udpakning af køkken- og skabsinventar samt fugning og bortskaffelse af affald.
Ordregiver gør opmærksom på, at det tilbudte køkkeninventar og tilbudte indbyggede skabe skal være af samme fabrikat, jf. projektmaterialet (kontraktbilag 1).
Det af kontrakten udbudte arbejde skal udføres i forbindelse med ordregivers totalentreprise vedrørende opførelse af 100 nøglefærdige offentligt støttet almene familie- og seniorboliger samt fælleshus.
Totalentreprisen gennemføres ved anvendelse af den delegerede bygherremodel, hvilket betyder, at Thors Have A/S som delegeret bygherre skal afløfte FAB's udbudspligt efter udbudsloven. Thors Have A/S har indgået en totalentreprisekontrakt med ordregiver om, at ordregiver overtager Thors Have A/S’ rettigheder og forpligtelser i henhold til Thors Have A/S’ aftale med FAB. Ordregiver skal således afløfte FAB’s udbudspligt efter udbudsloven. De 100 almene familie- og seniorboliger samt fælleshus opføres på 2 byggefelter; bygge-felt B0 (ca. 6 438 m2) og byggefelt B8 (ca. 2 470 m2), Rismarksvej 52 i 5200 Odense V, som FAB erhverver af Thors Have A/S ved en betinget købsaftale med henblik på opførelse af almene familie- og seniorboliger samt fælleshus. Udbuddet er en del af det større entrepriseprojekt angående opførelsen af de 100 nøglefærdige familie- og seniorboliger samt fælleshus beliggende Rismarksvej 52, 5200 Odense V. Det samlede entrepriseprojekt udbydes i et antal faser. Ordregiver påtænker at anvende delydelsesreglen i udbudslovens § 8 stk. 2, for så vidt angår visse leverancer i det samlede entrepriseprojekt.
Det er et mindstekrav, at tilbudsgiveren har minimum 3 referencer med lignende opgaver omfattende levering og montering af køkkener og indbyggede skabe i etageboligbyggeri med minimum 80 boliger.
Referencerne skal være udført inden for de seneste 5 år fra tidspunktet for tilbudsfristen. Tidspunktet for udførelsen regnes fra færdiggørelsestidspunktet for den pågældende entreprise. Igangværende referencer kan anvendes, såfremt byggeriet er påbegyndt og levering af de for referencen relevante elementer har fundet sted.
Tilbudsgiver skal angive sine referencer i ESPD’ens del IV.C. Der bedes angivet følgende oplysninger for hver reference:
Bemærk, at en tilbudsgiver i sit eget ESPD alene kan angive egne referencer, dvs. for den pågældende juridiske person (f.eks. selskab). Dette indebærer eksempelvis, at koncernforbundne selskabers referencer kun kan tages i betragtning, hvis tilbudsgiveren baserer sig på de pågældende koncernforbundne selskaber i relation til egnethed, og hvis der således indleveres særskilt ESPD og støtteerklæring for de pågældende koncernforbundne selskaber, jf. nedenfor.
For konsortier gælder, at konsortiedeltagerne tilsammen skal opfylde minimumskravet til teknisk og faglig formåen. For tilbudsgivere, der baserer sig på andre økonomiske aktørers tekniske og faglige formåen gælder, at tilbudsgiveren og den støttende enhed tilsammen skal opfylde minimumskravet.
Den udbudte kontrakt er betinget af, at ordregiver opnår godkendelse fra Odense Kommune af § 8-ansøgning, godkendelse af masterplan med tilhørende trafik og vejudlæg, regnvandshåndtering og udmaterikulering samt nedrivnings- og byggetilladelse samt godkendelse af skema B og at der foreligger tinglyst skøde.
Åbningen af tilbud kan overværes via Ajour eller hos Jönsson Entreprise A/S, Nærum Hovedgade 2, 2850 Nærum den 28. juni 2021 kl. 17.00.
Tilbudsgivere, der befinder sig under omstændigheder som anført i udbudslovens § § 135, 136 og § 137, stk. 1, nr. 1, og 2, er udelukket fra at deltage i udbuddet. En tilbudsgiver, der på et hvilket som helst tidspunkt under udbuddet bliver omfattet af en af udelukkelsesgrundende i § § 135, 136 og § 137, stk. 1, nr. 1, og 2, vil blive udelukket fra udbuddet, medmindre den pågældende inden for en af ordregiver fastsat rimelig frist fremlægger dokumentation, der viser tilbudsgiverens pålidelighed, jf. udbudslovens § 138.
I henhold til LBK nr. 593 af 2. juni 2016 om lov om Klagenævnet for Udbud gælder følgende klagefrister i relation til gennemførelse af udbud:
Klage over udbud eller beslutninger omfattet af udbudsloven skal være indgivet til Klagenævnet for Udbud inden 45 kalenderdage efter, at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, jf. lovens § 7, stk. 2, nr. 1. Fristen regnes fra dagen efter den dag, hvor bekendtgørelsen er blevet offentliggjort.


Award value: 2000000